Yotsuyan rautatieaseman ympäristöä, Comore Yotsuya -tornitalo
KarttaYotsuya
**Yotsuya** (jap. 四谷) on Tokion Shinjukun erillisalueella sijaitseva alue ja kaupunginosa. Yotsuyan alue käsittää erillisalueen kaakkoisosan, joka muodosti ennen vuotta 1947 Tokion kaupungin Yotsuya-kun suuralueen. Alue sijaitsee Tokion keisarillisen palatsin ja Yotsuyan rautatieaseman länsipuolella. Sen läpi kulkee historiallinen Kōshū-kaidō-tiereitti, nykyinen Shinjuku-dōri-katu, jonka varrelle on keskittynyt liiketoimintaa. Lännessä alue ulottuu Shinjukun liikealueelle.

Yotsuya on myös laajempaa Yotsuyan aluetta suppeampi kaupunginosa, joka käsittää pitkänomaisen alueen Shinjuku-dōrin varrella. Kaupunginosa ulottuu kadun vartta pitkin Yotsuyan rautatieasemalta Shinjuky-gyoenin keisarillisen puutarhan tienoille.

Historia
--------

Nimi "Yotsuya" merkitsee kirjaimellisesti ’neljä laaksoa’, ja sen alkuperästä on erilaisia teorioita. Nimi on saattanut viitata Kōshū-kaidō-tien varrella sijainneisiin neljään laaksoon tai neljään teehuoneeseen (*chaya*), tai siihen, että Yotsuya-mitsuken tuloreitin läheisyydessä sijaitsi vain neljä taloa (*yottsu ya*). Joka tapauksessa Edo-kaudella 1600–1800-luvuilla alue kehittyi Edon linnan uloimman vallihaudan Yotsuya-mitsuken vartioportilta länteen johtaneen Kōshū-kaidōn varrelle. Yotsuya-mitsuken tukimuureja on säilynyt Chiyodan erillisalueen puolella. Alueen länsireunalla nykyisen Yotsuya 4-chōmen osa-alueen tienoilla oli vuorostaan suuri tulliportti (*ōkido*). Edo-kaudella Yotsuyan seudulla oli sotilasluokan asumuksia ja kauppias- ja käsityöläisväestön (*chōnin*) kortteleita; nykyisen Yotsuyan itäosat kuuluivat Kōjimachin kaupunginosaan, joka oli nykyistä laajempi, kun taas länsiosassa sijaitsivat Denmachōn, Shinobichōn ja Shiomachin kaupunginosat.

Meiji-restauraation jälkeen 1800-luvun lopulla Yotsuyasta ja sen pohjoispuolella sijaitsevasta Kagurazakan kaupunginosasta tuli suosittuja liike- ja viihdealueita. Yotsuya tunnettiin erityisesti tekstiili- ja kimonoliikkeistään, joista merkittävimmät olivat Hoteiya ja Musashinoya gofukuten. Yotsuyan kaupunginosan pohjoispuolella sijaitseva Arakichō puolestaan tunnettiin kauniista puutarhoistaan, ja sinne kehittyi geishojen asuttama viihdekortteli (*hanamachi*). Vuonna 1923 tapahtuneen suuren Kantōn maanjäristyksen myötä Yotsuyan seutu vilkaistui entisestään, sillä sinne muutti paljon liikkeitä pahoin tuhoutuneilta *shitamachin* alueilta Tokion itäosista. Kuitenkin jo 1920–1930-lukujen kuluessa tärkeäksi joukkoliikenteen solmukohdaksi noussut Shinjuku kasvoi Yotsuyaa suositummaksi liikealueeksi. Yotsuya taantuikin vähitellen, ja muun muassa Hoteiya ja Musashinoya muuttivat Shinjukuun jo 1920-luvulla.

Toisen maailmansodan jälkeen vuonna 1947 aiemmin itsenäinen Yotsuya-kun suuralue liitettiin uuteen Shinjukun erillisalueeseen. Sodan jälkeen alueelle on rakennettu moderneja toimisto- ja liikerakennuksia, ja sen läpi kulkevaa Shinjuku-dōri-katua on levennetty. Rakennustyöt alkoivat 1960-luvun alkupuolella ja valmistuivat 1980-luvulla. Vielä sodan jälkeen kadulla kulki yksi Tokion raitiolinjoista, mutta se lakkautettiin vuonna 1968.

* Yotsuya-mitsuken muurin jäänteitäYotsuya-mitsuken muurin jäänteitä
* Yotsuyan alue vuoden 1963 ilmakuvassa, lännessä Shinjuku-gyoenin puisto ja etelässä Akasakan palatsiYotsuyan alue vuoden 1963 ilmakuvassa, lännessä Shinjuku-gyoenin puisto ja etelässä Akasakan palatsi
* Yotsuyaa auringonlaskussa vuonna 2015Yotsuyaa auringonlaskussa vuonna 2015

Kaupunkikuva ja rakennukset
---------------------------

### Yotsuyan alue

Yotsuyan alue sijaitsee Shinjukun erillisalueen kaakkoisosassa entisen Edon linnan uloimman vallihaudan ja Shinjukun liikekeskustan välissä. Alueen läpi kulkee itä–länsisuunnassa pääkatu Shinjuku-dōri, jonka etelä- ja pohjoispuolelle alue on levittäytynyt. Yotsuyan rautatieasema sijaitsee alueen itäreunalla. Alueen pinta-ala on noin 3,2 neliökilometriä, ja siellä on lähes 40 000 asukasta (vuonna 2022).

Shinjuku-dōrin varrelle on keskittynyt toimisto- ja liikerakennuksia, kauempana pääkadulta on lähinnä asuinkortteleita. Jo vanhastaan Yotsuya on tunnettu mäkisenä alueena, jossa on paljon buddhalaisia temppeleitä ja šintolaisia pyhäkköjä. Niistä merkittävimpiin kuuluu Suga-jinjan pyhäkkö. Erityisesti temppelialueita on Funamachin, Sugachōn ja Wakaban kaupunginosissa. Yotsuyan alueella sijaitsee muun muassa myös Shinjukun historiallinen museo. Etelässä alueelta on pääsy Akasakan palatsille, joka toimii valtion vierastalona; eteläpuolella sijaitsee myös Meiji-jingūn ulompi puutarha urheilutoimintoineen.

* Suga-jinjan pyhäkölle johtava portaikkoSuga-jinjan pyhäkölle johtava portaikko
* Wakaban kaupunginosaa vuonna 2012Wakaban kaupunginosaa vuonna 2012
* Gaien higashi-dōri eli prefektuurintie 319 Samonchōn kaupunginosassaGaien higashi-dōri eli prefektuurintie 319 Samonchōn kaupunginosassa
* Tokion metron Marunouchi-linjan junia Yotsuyan asemallaTokion metron Marunouchi-linjan junia Yotsuyan asemalla

### Yotsuyan kaupunginosa

Yotsuyan kaupunginosa käsittää itä–länsisuunnassa pitkänomaiseen alueen, joka ulottuu Shinjuku-dōri-kadun vartta pitkin Yotsuyan alueen itäreunalta Shinjuku-gyoenin keisarillisen puutarhan reunamille. Idässä kaupunginosa ulottuu entisen Edon linnan Yotsuya-mitsuken tuloportin ja Yotsuyan aseman tienoille. Naapurikaupunginosia ovat pohjoisessa Tomihisachō, Aizumichō, Funamachi, Arakichō, Yotsuya-San’eichō ja Yotsuya-Honshiochō; idässä Chiyodan erillisalueen Rokubanchō, Kōjimachi ja Kioichō; etelässä Minaton erillisalueen Moto-Akasaka sekä Shinjukun erillisalueen Wakaba, Sugachō, Samonchō, Daikyōchō ja Naitōmachi sekä lännessä Shinjuku.

Yotsuyan kaupunginosan pinta-ala on 0,40 neliökilometriä, ja se jakautuu neljään osa-alueeseen, jotka on numeroitu Yotsuya 1-chōme–Yotsuya 4-chōme. Niissä on yhteensä 4 822 asukasta (joulukuussa 2022). Kaupunginosan väestötiheys on siten noin 12 100 asukasta neliökilometrillä. Shinjuku-dōrin varrelle on keskittynyt liikerakennuksia, ja Yotsuyan rautatieaseman vierellä kohoaa pilvenpiirtäjäkompleksi Comore Yotsuya. Väkirikkain alue on 4-chōmen osa-alue kaupunginosan länsireunalla: se on muodostettu toisen maailmansodan aikaan vanhemmista Nagazumichōn ja Shiomachin kaupunginosista. Shiomachi (’suolakaupunki’) sai nimensä siitä, että siellä toimi Edo-kaudella paljon suolakauppiaita. Nagazumichō tunnetaan puolestaan kirjailija Yukio Mishiman syntymäpaikkana.

* Yotsuya-mitsuken risteysalue Yotsuyan itäreunallaYotsuya-mitsuken risteysalue Yotsuyan itäreunalla
* Yotsuyan rautatieaseman ympäristöäYotsuyan rautatieaseman ympäristöä
* Yotsuya 4-chōmen risteys Yotsuyan länsireunallaYotsuya 4-chōmen risteys Yotsuyan länsireunalla
* Tokion palomuseo, Yotsuya 3-chōmeTokion palomuseo, Yotsuya 3-chōme

Liikenne
--------

Yotsuyan itäreunalla sijaitsee vilkas Yotsuyan rautatieasema, ja nimellä Yotsuya voidaankin viitata yksinkertaisesti myös sitä ympäröivään alueeseen. Rautatieasemalla pysähtyvät JR Higashi-Nihonin Chūō–Sōbu-linjan junat. Sieltä on myös vaihtoyhteys Tokion metroon, Tōkyō metro -yhtiön liikennöimille Marunouchi- ja Nanboku-linjoille. Lisäksi Yotsuyan keskiosassa sijaitsee Yotsuya-sanchōmen metroasema, jota käyttää Marunouchi-linja.

Lähteet
-------

1. 1 2 3  日本地図 東京都 新宿区 四谷３丁目 Mapion. Viitattu 24.12.2022.
2. 1 2 3 4 5 6 7 8  日本大百科全書 / 精選版 日本国語大辞典 / 百科事典マイペディア / 世界大百科事典 第２版: 四谷 Kotobank. Viitattu 24.12.2022.
3. 1 2  [ 東京都
四谷・牛込 近世までの歴史] Sumitomo Mitsui Trust Realty Co. Ltd. Viitattu 24.12.2022.
4. 1 2  [ 東京都
四谷・牛込 四谷の賑わい] Sumitomo Mitsui Trust Realty Co. Ltd. Viitattu 24.12.2022.
5. 1 2 3  四谷地区の紹介 シンジュクイレブン/新宿区町会連合会. Viitattu 25.12.2022.
6. ↑  四谷地区 シンジュクイレブン/新宿区町会連合会. Viitattu 25.12.2022.
7. ↑  平成27年国勢調査 東京都区市町村町丁別報告 港区 東京都総務局統計部. Viitattu 24.12.2022.
8. ↑  住民基本台帳人口　町丁別男女別人口及び世帯数 Shinjuku City. Viitattu 24.12.2022.
9. ↑  背景・特徴 Urban Renaissance Agency. Viitattu 25.12.2022.
10. ↑  四谷四丁目の歴史と沿革 四谷四丁目町会. Viitattu 25.12.2022.
11. ↑  三島由紀夫と四谷四丁目 四谷四丁目町会. Viitattu 25.12.2022.

Aiheesta muualla
----------------

* Kuvia tai muita tiedostoja aiheesta **Yotsuya** Wikimedia Commonsissa

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Shinjukun erillisalue |
| --- |
|  |
| Ushigomen alue | 
* Agebachō
* Akagi-Motomachi
* Akagi-Shitamachi
* Babashitachō
* Bentenchō
* Enokichō
* Fukuromachi
* Haraikatamachi
* Haramachi
* Higashi-Enokichō
* Higashi-Gokenchō
* Ichigaya-Chōenjimachi
* Ichigaya-Daimachi
* Ichigaya-Funagawaramachi
* Ichigaya-Hachimanchō
* Ichigaya-Honmurachō
* Ichigaya-Kagachō
* Ichigaya-Kōrachō
* Ichigaya-Nakanochō
* Ichigaya-Sadoharachō
* Ichigaya-Sanaichō
* Ichigaya-Takajōmachi
* Ichigaya-Tamachi
* Ichigaya-Yakuōjimachi
* Ichigaya-Yamabushichō
* Ichigaya-Yanagichō
* Iwatochō
* Kaguragashi
* Kagurazaka
* Kaitaichō
* Kawadachō
* Kikuichō
* Kitamachi
* Kita-Yamabushichō
* Minamichō
* Minami-Enokichō
* Minami-Yamabushichō
* Nakachō
* Nakazatochō
* Nandomachi
* Nijikkimachi
* Nishi-Gokenchō
* Nishi-Waseda (osa)
* Saikumachi
* Shimo-Miyabichō
* Shin-Ogawamachi
* Shiroganechō
* Suidōchō
* Sumiyoshichō
* Tansumachi
* Tenjinchō
* Tomihisachō
* Toyama (osa)
* Tsukijimachi
* Tsukudo-Hachimanchō
* Tsukudochō
* Wakamatsuchō
* Wakamiyachō
* Waseda-Tsurumakichō
* Waseda-minamichō
* Wasedamachi
* Yamabukichō
* Yaraichō
* Yochōmachi (osa)
* Yokoteramachi

 | Shinjukun symboli |
|  |
| Yodobashin alue | 
* Hyakuninchō
* Kabukichō (osa)
* Kami-Ochiai
* Kita-Shinjuku
* Nakai
* Naka-Ochiai
* Nishi-Ochiai
* Nishi-Shinjuku
* Nishi-Waseda (osa)
* Ōkubo
* Shimo-Ochiai
* Shinjuku (osa)
* Takadanobaba
* Totsuka
* Toyama (osa)
* Yochōmachi (osa)

 |
|  |
| Yotsuyan alue | 
* Aizumichō
* Arakichō
* Daikyōchō
* Funamachi
* Honshiochō
* Kabukichō (osa)
* Kasumigaokamachi
* Katamachi
* Minami-Motomachi
* Naitōmachi
* Samonchō
* San'eichō
* Shinanomachi
* Shinjuku (osa)
* Sugachō
* Wakaba
* Yotsuya
* Yotsuya-Sakamachi

 |

 |